C 81/20
EL
Επίσημη Εφημερίδα της Ευρωπαϊκής Ένωσης
18.2.2022
Τετάρτη 23 Ιουνίου 2021
λόγω της περιορισμένης πρόσβασής τους σε βασικές υπηρεσίες, συμπεριλαμβανομένων των υπηρεσιών WASH, εκπαίδευσης, υγειονομικής περίθαλψης και φροντίδας, γεγονός που θέτει σε μεγάλο κίνδυνο την ανάπτυξη, το μέλλον και την υγεία των παιδιών αυτών· 19. επισημαίνει ότι οι συνέπειες της έξαρσης της πανδημίας COVID-19 επηρεάζουν δυσανάλογα τους φτωχότερους και όσους ανήκουν στις πλέον μειονεκτούσες, περιθωριοποιημένες και απροστάτευτες κοινωνικές κατηγορίες, συμπεριλαμβανομένων των ατόμων με σωματικές και διανοητικές αναπηρίες, των ατόμων με χρόνιες παθήσεις, των ατόμων με προβλήματα ψυχικής υγείας και των ηλικιωμένων που έχουν ήδη περιορισμένη ή μηδενική πρόσβαση σε βασική υγιεινή και περίθαλψη για τα προβλήματα υγείας τους, ατόμων που έχουν γίνει ακόμη πιο ευάλωτα λόγω της πανδημίας· Πρόσφυγες και εκτοπισμένοι 20. προτρέπει την Επιτροπή να αντιμετωπίσει τις ιδιαίτερες ανάγκες προσφύγων, μεταναστών και εκτοπισμένων εσωτερικού, συμμορφούμενη με την κατευθυντήρια αρχή των δικτύων δημόσιας υγείας σύμφωνα με την οποία κανείς δεν μένει αβοήθητος και δεν εμποδίζονται οι εργαζόμενοι στον τομέα της ανθρωπιστικής βοήθειας πρώτης γραμμής από την άμεση επαφή με εκείνους τους οποίους εξυπηρετούν· υπενθυμίζει με ανησυχία ότι πρόσφυγες, μετανάστες και εκτοπισμένοι εσωτερικού ανήκουν στις πληθυσμιακές ομάδες με την μεγαλύτερη τρωτότητα στις συνέπειες της κρίσης διότι αντιμετωπίζουν συχνά επισφαλέστερες συνθήκες διαβίωσης και τείνουν να αντιμετωπίζουν μεγαλύτερα εμπόδια ως προς την πρόσβαση σε βασικές υπηρεσίες υγείας σε σχέση με τους τοπικούς πληθυσμούς· τονίζει την επιτακτική ανάγκη για ισότιμη πρόσβαση σε θεραπευτικές αγωγές κατά της νόσου COVID-19 και σε άλλες υπηρεσίες υγείας και σε προγράμματα που παρέχουν δίκτυ ασφαλείας για όλους τους πληγέντες, ανεξαρτήτως ιθαγένειας, νομικού καθεστώτος, καταγωγής, φύλου, σεξουαλικού προσανατολισμού, ταυτότητας φύλου ή οποιουδήποτε άλλου χαρακτηριστικού· επισημαίνει πόσο σημαντικό είναι να υποστηριχθούν πρόσφυγες και εκτοπισμένοι εσωτερικού ώστε να μπορέσουν να αντιμετωπίσουν τις δυσανάλογες κοινωνικοοικονομικές επιπτώσεις της πανδημίας, με μια ενισχυμένη υποστήριξη της διαβίωσης και των δραστηριοτήτων που δημιουργούν εισόδημα και επιπλέον της δημιουργίας ασφαλών συνθηκών γι’ αυτούς· τονίζει ότι επιδίωξη των πολιτικών της ΕΕ θα πρέπει να είναι η υποστήριξη της πρόσβασής τους στην απασχόληση, την εκπαίδευση και στην απόκτηση ατομικών εγγράφων· παροτρύνει την ΕΕ και τα κράτη μέλη να δημιουργήσουν τις προϋποθέσεις ώστε να έχουν τα παιδιά και οι νέοι των προσφυγικών καταυλισμών πρόσβαση στην εκπαίδευση, συμπεριλαμβανομένων των δυνατοτήτων εξ αποστάσεως μάθησης, και δή για τη βασική μάθηση· Ενίσχυση του τομέα της υγείας 21. λαμβάνοντας υπόψη ότι η πανδημία της COVID-19 έχει επιδεινώσει το επίμονο πρόβλημα της έλλειψης φαρμάκων σε παγκόσμια κλίμακα, με σοβαρότατες συνέπειες στις αναπτυσσόμενες χώρες· υπογραμμίζει ότι η αναπτυξιακή βοήθεια θα πρέπει, κατά πρώτο και κύριο λόγο, να διασφαλίζει «οριζόντια» κάλυψη του συστήματος καθολικής υγειονομικής περίθαλψης μέσω μιας ολιστικής και βασισμένης στα δικαιώματα προσέγγισης, η οποία συνεπάγεται, μεταξύ άλλων, την πλήρη συνεκτίμηση του πολυδιάστατου χαρακτήρα της υγείας (με εγγύς διασυνδέσεις με το φύλο, την επισιτιστική ασφάλεια και τη διατροφή, την ύδρευση και την αποχέτευση, την εκπαίδευση και τη φτώχεια)· ζητεί ιδίως την επανεξέταση προτεινόμενων ή υφιστάμενων στρατηγικών με στόχο την περαιτέρω ενίσχυση και υποστήριξη των δημόσιων συστημάτων υγείας στις χώρες εταίρους και δη σε ό,τι αφορά την ετοιμότητα για την αντιμετώπιση πανδημιών και την οργάνωση και διαχείριση των συστημάτων υγείας, συμπεριλαμβανομένων της παροχής καθολικής υγειονομικής περίθαλψης, των εμβολιασμών, της παρακολούθησης και ενημέρωσης στον τομέα της υγείας (συμπεριλαμβανομένης της επιτήρησης νοσημάτων), της κατάρτισης, της πρόσληψης και της διατήρησης του ιατρικού προσωπικού, της διαγνωστικής ικανότητας και της προμήθειας φαρμάκων· 22.
υπενθυμίζει ότι η ενίσχυση των συστημάτων υγείας δεν θα πρέπει να λαμβάνει αποκλειστικά υπόψη τις επιδημιολογικές επιπτώσεις της πανδημίας της COVID-19 στις χώρες εταίρους, αλλά θα πρέπει να συνεξετάζει παράγοντες όπως είναι η ανάγκη διαχείρισης του αυξημένου υποσιτισμού που οφείλεται στη διακοπή των αλυσίδων εφοδιασμού τροφίμων ή οι ψυχολογικές επιπτώσεις των μέτρων για τον μετριασμό των εξάρσεων της COVID-19· 23.
υπενθυμίζει στην Επιτροπή ότι οι καθιερωμένες οργανώσεις-εταίροι της ΕΕ, όπως είναι το Παγκόσμιο Ταμείο, παρέχουν πολύτιμη βοήθεια για την ταχεία προμήθεια και ανάπτυξη εξοπλισμού ατομικής προστασίας, διαγνωστικών και θεραπευτικών μέσων για τη νόσο COVID-19 και διαδραματίζουν παράλληλα ζωτικό ρόλο στην οικοδόμηση και την ενίσχυση των συστημάτων υγείας και στην παροχή δωρητών· 24. τονίζει την αναγκαιότητα κάλυψης του χαμένου εδάφους ως προς τα συνήθη προγράμματα ανοσοποίησης το συντομότερο δυνατόν και μέριμνας για την επανέναρξη της παροχής άλλων βασικών υπηρεσιών υγείας· ζητεί την επαρκή χρηματοδότηση πρωτοβουλιών όπως είναι η Gavi, η Συμμαχία για τα Εμβόλια και η CEPI, ο Συνασπισμός για Καινοτομίες Επιδημιολογικής Ετοιμότητας· εκφράζει την ανησυχία του για τις αναθέσεις σε τρίτους και τον κατακερματισμό που χαρακτηρίζουν το παγκόσμιο σύστημα διακυβέρνησης των εμβολίων, κάτι που έχει γίνει αιτία να υπάρχει ανταγωνισμός και όχι συνεργασία σε ό,τι αφορά τα εμβόλια, τα διαγνωστικά μέσα και τις θεραπευτικές αγωγές· παροτρύνει την ΕΕ και τα κράτη μέλη να πρωτοστατήσουν στις εκκλήσεις για ισότιμη και οικονομικά προσιτή πρόσβαση σε εμβόλια σε παγκόσμιο επίπεδο, με βάση την αρχή της παγκόσμιας αλληλεγγύης· καλεί την Επιτροπή να διασφαλίσει ότι η σφαιρική αντίδραση της ΕΕ στην πανδημία COVID-19 δεν θα υπονομεύσει τη χρηματοδότηση της ΕΕ για άλλα ζωτικής σημασίας προγράμματα υγείας, συμπεριλαμβανομένης της δέσμης ελάχιστων αρχικών